Diari Oficial de la Generalitat Valenciana


Sumari del DOGV 1531, del 29-04-1991 (1991/820958)

RESOLUCIÓ de 5 d'abril de 1991, de la Direcció General de Producció i Indústries Agràries de la Conselleria d'Agricultura i Pesca, per la qual regula la campanya de vacunació antiràbica de 1991.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1531

Data del DOGV
:   29-04-1991

Secció del DOGV
:   ALTRES DISPOSICIONS

Número del document
:   1991/820958


Data del document
:   05-04-1991

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

Resolució del dia 5 d'abril de 1991, de la Direcció General de Producció i Indústries Agràries de la Conselleria d'Agricultura i Pesca, per la qual es regula la campanya de vacunació antiràbica de 1991.  
La ràbia és una zoonosi. Per tal de prevenir-ne l'aparició en la població humana cal aplicar mesures profilàctiques a la població animal que hi actua com a transmissora del procés. En l'actual context de silenci epizootiològic és convenient mantenir el nivell immunitari davant la ràbia, en les espècies animals que conviuen amb l'home. Per això, s'estableix la vacunació obligatòria de tot el cens caní existent.  
La Conselleria d'agricultura i Pesca ha assumit les competències en matèria de sanitat animal, especialment les de prevenció de malalties dels animals, i ara fent ús de les facultats que tinc atribuïdes, resolc:  
Primer  
Establir la campanya oficial de vacunació antiràbica a la Comunitat Valenciana, entre els dies 22 d?abril i 30 de juny de 1991.  
La dita campanya consistirà en l'aplicació de dosis de vacuna antiràbica a tots els animals de l'espècie canina de la Comunitat Valenciana, a omplir la cartilla sanitària establerta per la Conselleria d?agricultura i Pesca, a col·locar la xapa escaient a cada animal i a trametre les dades del desplegament de la campanya als directors que té.  
Els cànids d'edat inferior a tres mesos podran ser vacunats, sense incórrer en sanció, fora del termini fixat, sempre que la vacunació els siga aplicada després d'arribar a la dita edat. Així mateix, s'aconsella la vacunació de tots els animals de l'espècie felina de la Comunitat Valenciana, a partir de la mateixa edat.  
Segon  
Els directors territorials de la Conselleria d?agricultura i Pesca a cada província actuaran com a directors de la campanya; corresponent de coordinar-la als caps de la Secció de Producció i Sanitat Animal. A cada àrea d'inspecció ramadera, els inspectors ramaders de la Conselleria d?agricultura i Pesca en seran els coordinadors.  
Tercer  
Aquesta campanya serà desplegada pels veterinaris oficials de la Conselleria d?agricultura i Pesca i per aquells altres veterinaris, en exercici lliure autoritzat de la professió, que ho sol·liciten; si mantenen relacions funcionarials o laborals amb alguna administració hauran de tenir la concessió expressa de compatibilitat. La sol·licitud serà feta als col·legis oficials de veterinaris, els quals comunicaran als directors de la campanya els professionals que, d'acord amb els requisits assenyalats, hi participaran i, també, els llocs i les dates en què ho faran.  
Són exclosos del subministrament de vacunes aquells veterinaris que, bo i còmplint tots els requisits, no haguessen tramés la relació de gossos vacunats per ells contra la ràbia durant la campanya anterior.  
Quart  
Les vacunes que s'han d'aplicar en aquesta campanya hauran de ser algunes de les oficialment autoritzades, basades en virus inactivats i amb una protecció immunitària mínima en gossos i gats de dos anys.  
La distribució de vacunes es durà a terme a través dels serveis territorials de la Conselleria d?agricultura i Pesca, si es tracta dels veterinaris oficials, i a través dels col·legis oficials de veterinaris, si es tracta dels veterinaris en exercici lliure Amb les vacunes se subministraran, alhora, les cartilles sanitàries i les xapes d'identificació corresponents d?aquesta campanya.  
Els col·legis oficials de veterinaris hauran de comunicar al director de la campanya el nombre de dosis i el laboratori productor de totes les vacunes que seran distribuïes entre els veterinaris en exercici lliure, durant tota la campanya; així mateix, s'informarà de qualsevol modificació.  
Cinquè  
Els ajuntaments posaran a disposició dels servei veterinaris oficials de la Conselleria d?agricultura i Pesca, els locals idonis per a fer la campanya de vacunació i, dins les possibilitats que tinguen, la col·laboració amb personal auxiliar per a fer-la; així mateix, facilitaran publicitat de la campanya, mitjançant bans i cartells, en què seran indicades les dates i els horaris fixats.  
Cada ajuntament té censat i registrat el nombre de gossos existents dins el terme municipal, segons el que s'estableix a l'article 351 del Decret del dia 4 de febrer de 1955, pel qual s'aprova el Reglament d'Epizoòties. Aquest cens serà actualitzat sobre la base de les vacunacions realitzades durant aquesta campanya, figurant-hi el nom i el domicili del propietari i la ressenya de cada animal. Aquest cens estarà a disposició dels veterinaris oficials de la Conselleria d?agricultura i Pesca.  
sisé  
El cost d?aplicació de la vacuna pels serveis veterinaris oficials serà integrat per la taxa de reconeixement i aplicació de la vacuna, incrementada amb el cost dels productes i del material de vacunació.  
Quan l'aplicació siga realitzada per veterinaris en exercici lliure, aquests podran afegir al que s'estableix al paràgraf anterior els honoraris professionals que pertoquen; això no obstant, quan l'aplicació siga realitzada en concentracions oficials dels ajuntaments, es podrà establir la tarifa oficial assenyalada al paràgraf anterior.  
Seté  
A partir de la data d'acabament de campanya, tots els gossos, els propietaris dels quals no tinguen la corresponent documentació sanitària actualitzada, seran arreplegats pels serveis oficials municipals competents, segons el que estableix a l'article seté de l?Ordre del dia 14 de juny de 1976 del Ministeri de la Governació (Butlletí Oficial de l?Estat del dia 14 de juliol de 1976).  
Si el propietari reclama un gos arreplegat pels serveis oficials municipals, caldrà vacunar-lo abans de lliurar-li'l; i per recuperar-lo, cal que pague l?import de la vacunació i la sanció pertinent.  
vuité  
Hayent finalitzat la campanya, els veterinaris que hi hagen participat elaboraran una comunicació de vacunació, on seran relacionats els animals vacunats, amb la data de la vacunació, el nom i raga de l'animal i el nom i domicili del propietari. Una còpia de la citada comunicació serà tramesa pels dits veterinaris als ajuntaments interessats i una altra al veterinari oficial de la zona que els pertoque, sense perjudici que el director de la campanya en demane informació en qualsevol moment.  
Si es n'hi ha vacunacions fora de la campanya oficial, els veterinaris que les apliquen trametran trimestralment una relació d'animals amb els respectius propietaris.  
Novè  
Si se sospita o es confirma l'aparició d'un cos de ràbia, serà aplicat el que s'ordena al capítol 44, articles 344 al 351 del Reglament d'Epizoòties.  
Deu  
La responsabilitat de no vacunar un animal recau sobre el propietari que té.  
El director de la campanya oficial aplicarà les sancions que pertoquen als infractors del que es disposa en aquesta normativa i en les disposicions vigents en matèria de lluita contra la ràbia.  
Onze  
Vista l'efectivitat del tractament antiequinococcòsic simultani amb la campanya de vacunació antiràbica, s'aconsella als propietaris dels gossos, la realització del dit tractament, coincidint amb la pràctica de la vacunació contra la ràbia.  
Dotze  
Aquesta normativa entra en vigor l?endemà de la publicació al Diari Oficial de la Generalitat Valenciana.  
Valencia, 5 d?abril de 1991. - El Director General de Producció i Indústries Agràries: Gonçal Casanova i López.